[bookmark: _Hlk182207371][bookmark: _Hlk183606546]Podmienky a štruktúra zmluvy:
„VZOR NÁVRHU KÚPNEJ ZMLUVY“
Uchádzač doplní bod 1.2, 2.1, 3.1, 4.4, 6.2, 6.4, 6.5, 11.28 a 11.29 do predloženej Kúpnej zmluvy:

KÚPNA ZMLUVA č. ...... / ......
uzavretá na základe výsledku verejného obstarávania podľa § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a podľa § 409 a nasl. zákona č. 513/1991 Zb. (Obchodného zákonníka) v znení neskorších zmien a doplnkov

Čl. 1
Zmluvné strany
1.1	Kupujúci:	Univerzitná nemocnica Martin
		Kollárova 2, 036 59 Martin
	V zastúpení:	MUDr. Ján Mikler, PhD., MPH – riaditeľ
	IČO:	00 365 327
	DIČ:	2020598019
	IČ DPH:	SK2020598019
	Bankové spojenie:	Štátna pokladnica
	Číslo účtu:	7000281377/8180
	IBAN: 	SK84 8180 0000 0070 0028 1377
	BIC/SWIFT:	SPSRSKBAXXX
		(ďalej len kupujúci)

1.2	Predávajúci:
	Obchodné meno:	...............................................
	Sídlo:	...............................................
	V zastúpení:	...............................................
	IČO:	...............................................
	DIČ:	...............................................
	IČ DPH:	...............................................
	Bankové spojenie:	...............................................
	Číslo účtu:	...............................................
	IBAN: 	...............................................
	BIC/SWIFT:	...............................................
Zápis v Obchodnom registri Okresného súdu ..............., oddiel ..............., vložka č. ...............
Uviesť údaj, či predávajúci je alebo nie je platcom DPH.
(ďalej len predávajúci)

predávajúci a kupujúci ďalej spoločne aj „zmluvné strany“ alebo jednotlivo
„zmluvná strana“

1.3 Zmluvné strany uzatvárajú kúpnu zmluvu na dodávku predmetu zmluvy „Ultrasonografický prístroj pre spoločné bioptické centrum UNM“ (ďalej len „zmluva“), ktorej obstaranie je v súlade s § 66 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

Čl. II
Predmet zmluvy
2.1 Predávajúci sa zaväzuje, že v súlade so súťažnými podkladmi časť C. verejnej súťaže s názvom „Ultrasonografický prístroj pre spoločné bioptické centrum UNM“ a za podmienok dohodnutých v tejto zmluve, vo vlastnom mene a na vlastnú zodpovednosť dodá kupujúcemu nasledovný nový, nepoužívaný a nerepasovaný prístroj: ........................................... (uchádzač doplní obchodný názov a typové označenie ponúkaného prístroja) v špecifikácii podľa Prílohy č. 1, ktorá tvorí neoddeliteľnú súčasť tejto zmluvy (ďalej aj „predmet zmluvy“ alebo „prístroj“).(prílohu vypracuje uchádzač podľa vlastnej ponuky, parametre ponúknutého prístroja musia spĺňať minimálne technické parametre uvedené v časti C. Opis predmetu zákazky súťažných podkladov)

2.2 Súčasťou predmetu zmluvy je aj doprava na miesto určenia, inštalácia, uvedenie do prevádzky, odskúšanie funkčnosti a prevádzkyschopnosti dodaného prístroja, návody na obsluhu v slovenskom/českom jazyku, kompletná užívateľská dokumentácia v slovenskom/českom jazyku, potrebná servisná technická dokumentácia, zaškolenie zamestnancov užívateľa do obsluhy a zabezpečenie záručného servisu, vrátane povinných preventívnych prehliadok a kontrol, ktoré sú stanovené právnymi predpismi a výrobcom pre ponúkaný prístroj v mieste inštalácie. 

2.3 Predávajúci sa na základe tejto zmluvy zaväzuje dodať kupujúcemu predmet zmluvy a vykonať činnosti podľa odseku 2.2 tohto článku, previesť na kupujúceho vlastnícke právo k predmetu zmluvy. Súčasne sa zaväzuje kupujúci prevziať predmet zmluvy a zaplatiť zaň zmluvne dohodnutú cenu podľa Čl. IV tejto zmluvy.

2.3 V prípade, ak predávajúci požaduje vzdialenú správu dodaného prístroja je povinný dodržať podmienky definované v Čl. XI Kybernetická bezpečnosť tejto zmluvy.

Čl. III
Termín a miesto dodania
3.1 Predávajúci sa zaväzuje realizovať dodávku predmetu zmluvy podľa Čl. II tejto zmluvy do miesta dodania - Univerzitná nemocnica Martin, spoločné bioptické centrum, Kollárova 2, 036 59 Martin v termíne do ...... (uchádzač doplní max. do 8 týždňov) týždňov od účinnosti tejto zmluvy.

3.2 Dodávka sa považuje za splnenú dňom protokolárneho prevzatia predmetu zmluvy kupujúcim, v ktorom neboli uplatnené závady predmetu zmluvy, v zmysle Čl. IX tejto zmluvy, v mieste dodania.

3.3 Prevzatie dodávky potvrdí kupujúci protokolárne v súlade s Čl. IX tejto zmluvy.

3.4 Odmietnutie dodávky kupujúcim je možné vtedy, ak technické parametre predmetu zmluvy nezodpovedajú technickým parametrom uvedeným v ponuke.

3.5 Zmluvné strany sa dohodli, že predávajúci nie je v omeškaní s termínom dodania predmetu zmluvy, uvedeným v odseku 3.1 tohto článku po dobu, po ktorú nemohol svoju povinnosť, súvisiacu s realizáciou dodávky, plniť následkom okolností, ktoré vznikli na strane kupujúceho. V tomto prípade má predávajúci právo na predĺženie termínu dodania predmetu zmluvy, predĺženie termínu inštalácie a uvedenia do prevádzky predmetu zmluvy.

3.6 Lehota plnenia začína plynúť nasledujúci deň po zverejnení tejto zmluvy v Centrálnom registri zmlúv Úradu vlády SR, t.j. odo dňa účinnosti zmluvy.

Čl. IV
Cena
4.1 Cena za predmet zmluvy v rozsahu Čl. II je stanovená dohodou zmluvných strán v súlade s ustanoveniami zákona č. 18/1996 Z. z. o cenách, v znení neskorších predpisov a vyhlášky MF SR č. 87/1996 Z.z. v znení neskorších predpisov, ktorou sa vykonáva zákon o cenách v platnom znení.

4.2 Cena predávajúceho za celý predmet zmluvy je stanovená ako výsledok verejnej súťaže s názvom „Ultrasonografický prístroj pre spoločné bioptické centrum UNM“.

4.3 Súčasťou zmluvy je ponuková cena (rozpočet) predávajúceho uvedená v Prílohe č. 1, ktorá tvorí  neoddeliteľnú prílohu tejto zmluvy.

4.4 Zmluvné strany dohodli cenu predmetu zmluvy nasledovne:

Cena za celý predmet zmluvy v € bez DPH 	....................
Sadzba DPH v %	....................
Výška DPH v €	....................
Cena za celý predmet zmluvy v € s DPH 	....................

(slovom....................................................................................................................... €)

Uvedená cena je konečná.

4.5 V cene podľa odseku 4.4 tejto zmluvy je zahrnutá cena za celý predmet zmluvy špecifikovaný v Čl. II tejto zmluvy vrátane DPH v súlade s platnými predpismi, vrátane dopravy na miesto určenia, inštalácie, uvedenia do prevádzky, odskúšania funkčnosti a prevádzkyschopnosti dodaného prístroja, návodov na obsluhu v slovenskom/českom jazyku, kompletnej užívateľskej dokumentácie v slovenskom/českom jazyku, potrebnej servisnej technickej dokumentácie, zaškolenia zamestnancov užívateľa do obsluhy a zabezpečenia záručného servisu, vrátane povinných preventívnych prehliadok a kontrol, ktoré sú stanovené právnymi predpismi a výrobcom pre ponúkaný prístroj v mieste inštalácie.
Cena uvedená v návrhu zmluvy musí obsahovať cenu za celý predmet zákazky.

4.6 Zmenu ceny z dôvodu zmien dovozných podmienok stanovených zákonom, kedy by bol dovoz predmetu zmluvy zaťažený zvýšením cla, colnej prirážky alebo iných zákonom stanovených odvodov, je možné upraviť len písomnou formou odsúhlaseného dodatku ku zmluve.

4.7 V prípade zmeny výšky DPH v priebehu realizácie dodávky predmetu zmluvy alebo záručného servisu, bude jej výška upravená v zmysle platnej legislatívy.

Čl. V
Platobné podmienky, fakturácia
5.1 Kupujúci sa s predávajúcim dohodli na úhrade ceny za predmet zmluvy po splnení dodávky predmetu zmluvy v súlade s Čl. IX tejto zmluvy do miesta určenia, inštalácie, uvedenia do prevádzky a zaškolenia personálu do obsluhy prístroja a protokolárneho prevzatia predmetu zmluvy. Cena za predmet zmluvy bude fakturovaná na základe dodacieho listu, v ktorom bude uvedený názov predmetu zmluvy v súlade s Čl. II a dodací list bude podpísaný oboma zmluvnými stranami. 

5.2 Faktúra bude doručená kupujúcemu v troch výtlačkoch a bude obsahovať minimálne tieto údaje:
a) označenie kupujúceho a predávajúceho, adresa, sídlo, IČO, DIČ, IČ DPH (a údaje podľa § 3a Obchodného zákonníka)
b) miesto dodania a názov dodaného predmetu zmluvy,
c) číslo zmluvy,
d) číslo faktúry,
e) dátum vystavenia, dátum dodania, dátum splatnosti faktúry,
f) fakturovanú čiastku bez DPH, DPH a celkovo fakturovanú sumu,
g) označenie peňažného ústavu, číslo účtu, IBAN, SWIFT,
h) pečiatku a podpis oprávneného zástupcu predávajúceho,
i) prílohou faktúry bude dodací list.

[bookmark: _Hlk191560728]5.3 Zmluvné strany sa dohodli, že predávajúci je oprávnený vystaviť faktúru v sume podľa Čl. IV ods. 4.4 tejto zmluvy do pätnástich dní odo dňa jeho riadneho dodania, po dopravení predmetu zmluvy do miesta dodania v súlade s Čl. III ods. 3.1 tejto zmluvy, inštalácii a uskutočnení ďalších činností súvisiacich s predmetom zmluvy v súlade s Čl. II tejto zmluvy, najneskôr však do piateho pracovného dňa v mesiaci, nasledujúceho po mesiaci, v ktorom bol predmet zmluvy dodaný, pričom faktúra bude splatná do 60 dní od jej vystavenia. Úhrada sa uskutoční bezhotovostným prevodom na účet predávajúceho. 
	
Čl. VI
Záručná doba a zodpovednosť za vady
6.1 Predávajúci zodpovedá za to, že predmet zmluvy je dodaný v súlade s touto zmluvou, v súlade s ponukou predloženou vo verejnom obstarávaní a spĺňa všetky požadované kvalitatívne parametre a vlastnosti uvedené v špecifikácii, ktorá tvorí Prílohu č. 1 tejto zmluvy a že predmet zmluvy vyhovuje požiadavkám technických noriem a všeobecne záväzných právnych noriem.
Počas záručnej doby predávajúci zodpovedá za to, že predmet zmluvy (prístroj a všetky jeho súčasti) bude mať po celú dobu záruky vlastnosti dohodnuté v tejto zmluve, vlastnosti stanovené príslušnými technickými normami a vlastnosti deklarované predávajúcim v návode na obsluhu, vlastnosti pre daný typ výrobku obvyklé a právnymi predpismi ustanovenú požadovanú akosť.

6.2 Záruka začína plynúť dňom odovzdania a prevzatia predmetu zmluvy v súlade s Čl. IX tejto zmluvy. Záručná doba je v trvaní .............. mesiacov (doplní uchádzač minimálne 24 mesiacov). 
Počas záručnej doby je predávajúci povinný poskytovať kupujúcemu bezplatný autorizovaný servis, softvérové aktualizácie, zálohy softvérového nastavenia, údržbu lokálnej databázy a revízie dodaného prístroja, ktoré zahŕňajú odbornú údržbu, opravy a revízie určené príslušnými právnymi predpismi týkajúcimi sa prístroja, vykonávanie všetkých kalibračných kontrol a uskutočňovať povinné preventívne prehliadky a  kontroly, ktoré sú stanovené právnymi predpismi a výrobcom pre ponúkaný prístroj spolu so všetkým spotrebným a údržbovým materiálom a dielmi na vykonanie týchto kontrol a preventívnych prác, vrátane práce (servisné hodiny) a dojazdov servisných technikov do miesta inštalácie prístroja v rámci zabezpečenia záručného servisu, vykonania akýchkoľvek neplánovaných opráv a údržby, ktoré nevyplývajú zo servisného plánu výrobcu prístroja, ak je takáto oprava nevyhnutná za účelom zabezpečenia prevádzky prístroja, vrátane odvozu a likvidácie použitých náhradných dielov a údržbového spotrebného materiálu. Poslednú prehliadku vykoná dva týždne pred uplynutím záručnej doby a odstráni všetky zistené vady a nedostatky. 

6.3 Zmluvné strany sa dohodli, že pre prípad vady predmetu zmluvy počas záručnej doby, má kupujúci právo požadovať a predávajúci povinnosť odstrániť záručné vady vrátane všetkých prác spojených s opravami predmetu zmluvy, vrátane dodávky náhradných dielov,  opotrebovaných alebo inak poškodených súčastí prístroja a  predpísaného spotrebného materiálu nutných k bezchybnému prevádzkovaniu predmetu zmluvy, vrátane poradenskej starostlivosti o inštalovaný predmet zmluvy. Záruka sa predlžuje automaticky o dobu, po ktorú predmet zmluvy nemohol byť v záručnej dobe plne používaný na účel, na ktorý je určený a to z dôvodu poruchy, alebo závady na predmete zmluvy.
Cena prehliadok a kontrol ako aj cena za odstránenie zistených vád a nedostatkov, vrátane všetkých prác spojených s opravami predmetu zmluvy, vrátane dodávky náhradných dielov nutných k bezchybnému prevádzkovaniu predmetu zmluvy, vrátane poradenskej starostlivosti o inštalovaný predmet zmluvy počas trvania záručnej doby je zahrnutá v cene predmetu zmluvy.

6.4 Kupujúci sa zaväzuje, že reklamácie a vady (poruchy) predmetu zmluvy uplatní bezodkladne po ich zistení. Ohlásenie vady a havarijného stavu za kupujúceho oznámi predávajúcemu zodpovedná osoba na tel. číslo: .............................. alebo na e-mail: .................................. Zodpovedný pracovník predávajúceho je .............................. .
Záručný servis bude realizovaný v rozsahu stanovenom výrobcom servisným technikom ............................ (uchádzač doplní meno servisného technika v súlade s osvedčením – certifikátom o odbornom vyškolení, predloženým vo verejnej súťaži) odborne vyškoleným na predmet zákazky.
Počas platnosti záručnej doby bude poskytovaná technická telefonická podpora a poradenstvo pri prevádzkovaní prístroja v pracovných dňoch od 08:00 do 16:00. 

6.5 V rámci záruky na predmet zmluvy je doba servisnej odozvy do ......... (doplní uchádzač maximálne 6 hodín) hodín od nahlásenia poruchy v rámci pracovných dní; servisný technik sa dostaví na opravu predmetu zmluvy do .............(doplní uchádzač maximálne 24 hodín) hodín od nahlásenia poruchy v rámci pracovných dní. Pod nástupom technika na opravu sa rozumie osobná návšteva technika na pracovisku, pričom dni pracovného voľna, pokoja a sviatky sa nevzťahujú na stanovený časový interval. 
Predávajúci zabezpečí opravu predmetu zmluvy v rámci garancie, čiže jeho plné sfunkčnenie bez použitia náhradných dielov maximálne do 48 hodín a s použitím náhradných dielov maximálne do troch pracovných dní od nástupu servisného technika na opravu.
Predávajúci sa zaväzuje mať k dispozícii všetky originálne náhradné diely v potrebnom množstve, ktoré budú potrebné k prípadnej oprave, údržbe prístroja. 
V prípade, ak bude prístroj v záručnej dobe mimo prevádzky po dobu viac ako 30 dní nepretržite z dôvodu neschopnosti predávajúceho alebo ním zabezpečenej alebo poverenej servisnej organizácie odstrániť poruchu, kupujúci bude mať právo penalizovať predávajúceho zmluvnou pokutou vo výške 0,05 % z ceny prístroja a za každý deň počnúc 31-vým dňom prístroja mimo prevádzku. To neplatí, ak predávajúci zabezpečí iný náhradný prístroj za nefunkčný predmet zmluvy.

6.6 Všetky zásahy na prístroji a vstupy servisného technika na miesto inštalácie budú vykonávané po odsúhlasení kupujúceho vzhľadom na chod oddelenia, aby bola zachovaná súčiniteľnosť a prístupnosť prístroja.

6.7 Predávajúci nesie zodpovednosť za to, že služby servisu a údržby prístroja budú poskytované v najvyššej dostupnej kvalite tak, aby vyhovovali potrebám kupujúceho. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu, certifikáciu a skúsenosti nevyhnutné na plnenie svojich povinností .
Záruka sa nevzťahuje na vady spôsobené vyššou mocou a na vady, ktoré spôsobí kupujúci používaním v rozpore s návodom na obsluhu. Všetky protokoly o preventívnych a bezpečnostne technických kontrolách a elektrických revíziách/kontrolách musia byť odovzdané kupujúcemu.

6.8 V prípade, ak predávajúci neodstráni reklamované vady v dohodnutej lehote alebo odmietne odstrániť reklamované vady, má kupujúci právo zabezpečiť odstránenie reklamovaných vád prostredníctvom tretej osoby na náklady predávajúceho. Záruka predávajúceho podľa tejto zmluvy tým nie je dotknutá. Náklady, ktoré vzniknú kupujúcemu pri takto odstraňovaných vadách, vyfakturuje kupujúci predávajúcemu samostatnou faktúrou, ktorú je povinný predávajúci uhradiť najneskôr do 30 dní od jej doručenia.

6.9 Predávajúci týmto prehlasuje, že je schopný zabezpečiť dodávku náhradných dielov pre predmet zmluvy po dobu 8 rokov po uplynutí záručnej doby.

Čl. VII
Spolupôsobenie kupujúceho a predávajúceho
7.1 Predávajúci vykonáva činnosti, spojené s dodaním a inštaláciou predmetu zmluvy na vlastnú zodpovednosť v súlade s dohodnutými ustanoveniami tejto zmluvy do miesta dodania riadne a včas a zaškolí personál kupujúceho v rozsahu potrebnom na riadne užívanie predmetu zmluvy v trvaním min. 3 hodiny.

7.2 Pri dodaní predmetu zmluvy je predávajúci povinný vzniknutý odpad odstrániť na vlastné náklady.

7.3 Kupujúci sa zaväzuje užívať predmet zmluvy v súlade s pokynmi predávajúceho a s pokynmi uvedenými v návode na obsluhu.

7.4 Kupujúci sa zaväzuje uhradiť cenu uvedenú v Čl. IV ods. 4.4 tejto zmluvy za podmienok dohodnutých v Čl. V ods. 5.3 tejto zmluvy.

Čl. VIII
Zmluvné pokuty a odstúpenie od zmluvy
8.1 Kupujúci si môže voči predávajúcemu uplatniť zmluvnú pokutu:
a) Vo výške 0,05% z celkovej zmluvnej ceny bez DPH za dodanie predmetu zmluvy uvedenej v Čl. IV ods. 4.4 tejto zmluvy za každý deň omeškania a to od prvého dňa omeškania s odovzdaním predmetu zmluvy podľa Čl. III. ods. 3.1 tejto zmluvy až do jeho prevzatia kupujúcim.
Za prvý deň sa považuje, deň nasledujúci po dni, kedy mal byť predmet zmluvy dodaný.
b) V prípade realizačnej neschopnosti predávajúceho vo výške 5% z dohodnutej ceny predmetu zmluvy uvedenej v Čl. IV ods. 4.4 tejto zmluvy.
Splnením záväzku predávajúceho zaplatiť kupujúcemu zmluvnú pokutu nezanikajú povinnosti  predávajúceho, ktorých plnenie je zabezpečené dohodou o zmluvnej pokute. 

8.2 V prípade omeškania kupujúceho s úhradou faktúry si predávajúci môže uplatniť úrok z omeškania v súlade s ust. nariadenia vlády č. 21/2013 Z. z. v platnom znení.

8.3 Zmluvnou pokutou nie je dotknutý nárok na náhradu škody.
Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty. 
Zmluvné strany sa dohodli, že ustanovenia o zmluvnej pokute zostávajú v platnosti aj po uplynutí platnosti tejto zmluvy. 
	
8.4 Predávajúci je oprávnený odstúpiť od zmluvy v prípade, že kupujúci preukázateľne odmietne poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo predávajúcemu plniť podmienky uvedené v tejto zmluve.

8.5 Kupujúci môže od tejto zmluvy odstúpiť v prípade podstatného porušenia zmluvy zo strany predávajúceho, ktorým sa rozumie najmä:
8.5.1 nedodržanie kvality predmetu plnenia,
8.5.2 ak technické parametre predmetu zmluvy nezodpovedajú technickým parametrom uvedeným v ponuke,
8.5.3 realizačná neschopnosť predávajúceho alebo iné okolnosti, ktoré mu bránia splniť predmet zmluvy, pričom za realizačnú neschopnosť sa považuje najmä nie však výlučne neschopnosť predávajúceho realizovať dodanie predmetu zmluvy,   
8.5.4 akéhokoľvek porušenia povinností predávajúceho podľa tejto zmluvy.

8.6 Kupujúci je tiež oprávnený odstúpiť od zmluvy:
8.6.1 v súlade s ustanoveniami § 19 ods. 1 a 2 zákonom č. 343/2015 Z.z. o verejnom obstarávaní a o zmene a doplnení niektorých zákonov;
8.6.2 ak predávajúci, jeho subdodávatelia a subdodávatelia podľa osobitného predpisu  (ďalej len „subdodávatelia“) neboli v čase uzavretia zmluvy zapísaní v registri partnerov verejného sektora podľa zák. č. 315/2016 Z.z. v platnom znení (ďalej len „register“) alebo ak boli počas trvania zmluvy vymazaní z registra partnerov verejného sektora;
8.6.3 ak si subdodávatelia predávajúceho, ktorí musia byť zapísaní v registri ani v dodatočne primeranej lehote určenej kupujúcim podľa Čl. X ods. 10.6 tejto zmluvy nesplnia povinnosť byť zapísaní v registri alebo ak dôjde k ich výmazu z registra počas trvania zmluvy;
8.6.4 ak v súlade so zákonom č. 315/2016 Z.z. v platnom znení registrujúci orgán rozhodne o výmaze predávajúceho z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si kupujúci z dôvodu ekonomickej výhodnosti neuplatní zmluvnú pokutu podľa odseku 8.9 tejto zmluvy;
8.6.5 ak po uzavretí zmluvy sa stala konečným užívateľom výhod predávajúceho, jeho subdodávateľa a subdodávateľa podľa osobitného predpisu zapísaného v registri osoba podľa § 11 ods. 1  písm. c) zákona o verejnom obstarávaní, po uplynutí 30 dní odo dňa, keď táto skutočnosť nastala, ak táto skutočnosť stále trvá.
Ustanovenia ods. 8.6.2 – 8.6.5 je kupujúci oprávnený využiť v prípade, ak predávajúci, resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z.z. v platnom znení.

8.7 Odstúpenie od zmluvy musí byť oznámené písomne, pričom musí byť uvedený dôvod, pre ktorý zmluvná strana od zmluvy odstupuje. Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň, kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy.

8.8 Ak si subdodávatelia predávajúceho podľa Čl. X tejto zmluvy nesplnia povinnosť byť zapísaní v registri partnerov verejného sektora (ďalej len „register“), predávajúci zaplatí kupujúcemu zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.

8.9 Ak registrujúci orgán rozhodne o výmaze predávajúceho z registra podľa ust. § 12 zákona č. 315/2016 Z.z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a kupujúci z dôvodu ekonomickej výhodnosti nevyužil právo odstúpiť od zmluvy podľa odseku 8.6.4 tejto zmluvy, predávajúci zaplatí kupujúcemu zmluvnú pokutu vo výške 10 000,- €.

8.10 Ak zo strany predávajúceho, resp. subdodávateľa nie je splnená povinnosť podľa § 11 ods. 2 zák. č. 315/2016 Z.z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je kupujúci ako účastník zmluvy v omeškaní, ak z tohto dôvodu nebude plniť, čo mu ukladá zmluva.

8.11 Ustanovenia 8.8, 8.9 a 8.10 sa vzťahujú len na predávajúceho, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z.z. v platnom znení.

8.12 Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou budú riešené zmierom. Ak nedôjde k vyriešeniu sporu zmierom, spor rozhodne vecne a miestne príslušný súd určený podľa procesných právnych predpisov Slovenskej republiky.

8.13 Zmluvné strany sa výslovne dohodli, že postúpenie akýchkoľvek pohľadávok predávajúceho vyplývajúcich z tejto zmluvy na tretiu osobu podľa § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) je bez predchádzajúceho písomného súhlasu kupujúceho neplatné. Zároveň platí, že za platný súhlas kupujúceho sa považuje len taký, ktorý bol udelený až po predchádzajúcom písomnom súhlase Ministerstva zdravotníctva Slovenskej republiky. Ak predávajúci postúpi pohľadávky v rozpore s týmto ustanovením, právny úkon, ktorým dôjde k takémuto postúpeniu, je podľa § 39 Občianskeho zákonníka neplatný.

8.14 Zmluvné strany sa výslovne dohodli, že zabezpečenie akýchkoľvek pohľadávok predávajúceho vyplývajúcich z tejto zmluvy  prostredníctvom ručenia podľa § 91 ods. 3 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov je bez predchádzajúceho písomného súhlasu kupujúceho zakázané. Za platný súhlas kupujúceho sa pritom považuje len taký súhlas, ktorý bol udelený až po predchádzajúcom písomnom súhlase Ministerstva zdravotníctva Slovenskej republiky. Ak dôjde k zabezpečeniu pohľadávok predávajúceho ručením v rozpore s týmto ustanovením, právny úkon, ktorým sa tak stalo, je podľa § 39 zákona č. 40/1964 Zb. Občiansky zákonník v znení neskorších predpisov neplatný.

Čl. IX
Odovzdanie a prevzatie predmetu zmluvy
9.1 Predávajúci odovzdá a kupujúci preberie predmet zmluvy dodaný v súlade s touto zmluvou na základe preberacieho protokolu za podmienok uvedených v tomto článku.

9.2 Splnením dodávky sa rozumie dátum odovzdania a prevzatia predmetu zmluvy do užívania, v ktorom neboli uplatnené vady predmetu zmluvy. Predávajúci pri dodaní predmetu zmluvy zabezpečí predvedenie funkčnosti predmetu zmluvy, vysvetlí základné funkcie potrebné pre ovládanie a správnu prevádzku a zaškolí v nevyhnutnom rozsahu v trvaním min. 3 hodiny zodpovedných pracovníkov, ktorí budú s predmetom zmluvy pracovať. O odovzdaní a prevzatí predmetu zmluvy spíšu zmluvné strany Preberací protokol s uvedením typu prístroja podľa špecifikácie predmetu zmluvy, výrobné číslo, dátum základného zaškolenia a menný zoznam zaškolených pracovníkov.   
Súčasne predávajúci odovzdá kupujúcemu pri dodávke predmetu zmluvy návody na obsluhu a kompletnú užívateľskú dokumentáciu v slovenskom/českom jazyku, potrebnú technickú servisnú dokumentáciu, záručný list a certifikáty, resp. vyhlásenia o zhode k predmetu zmluvy.

9.3 Súčasťou dodávky predmetu zmluvy sú, v prípade, že sú potrebné, odborné prehliadky (revízne správy), atesty, osvedčenia o akosti a kompletnosti jednotlivého prístroja, ako aj ďalšia dodávateľská dokumentácia.

Čl. X
Subdodávatelia a osobitné povinnosti predávajúceho
10.1 Predávajúci pri plnení predmetu zmluvy špecifikovaného v Čl. II tejto zmluvy využije subdodávateľov uvedených v Prílohe č. 2 tejto zmluvy – Identifikácia subdodávateľov.

10.2 K zmene subdodávateľa môže dôjsť len po odsúhlasení zmeny kupujúcim. Predávajúci je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov podľa odseku 10.1 tohto článku zmluvy. Kupujúci zašle písomné stanovisko (súhlas/nesúhlas) predávajúcemu bez zbytočného odkladu. Schválený bude každý subdodávateľ, ktorý bude riadne identifikovaný v zmysle odseku 10.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z.z. v platnom znení.

10.3 Predávajúci sa zaväzuje na požiadanie kupujúceho predložiť mu všetky zmluvy, ktoré má uzavreté so subdodávateľmi.

10.4 Využitím subdodávateľov nie je dotknutá zodpovednosť predávajúceho za plnenie predmetu zmluvy. Predávajúci je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.

10.5 Predávajúci a subdodávatelia sú povinní byť počas trvania tejto zmluvy zapísaní v registri partnerov verejného sektora (ďalej len „register“), ak im táto povinnosť vyplýva zo zákona č. 315/2016 Z.z. v platnom znení.

10.6 V prípade, ak kupujúci zistí, že subdodávateľ nie je zapísaný v registri alebo ak po uzavretí zmluvy sa stala konečným užívateľom podľa osobitného predpisu zapísaného v registri osoba podľa § 11 ods. 1 písm. c) zákona o verejnom obstarávaní, vyzve predávajúceho na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby predávajúci navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri bez osoby podľa § 11 ods. 1 písm. c) zákona o verejnom obstarávaní.

Čl. XI
Kybernetická bezpečnosť
11.1 Kupujúci je prevádzkovateľom kritickej základnej služby v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších zmien (ďalej ako „zákon o kybernetickej bezpečnosti“). 

11.2 Predávajúci vystupuje vo vzťahu k zabezpečeniu kybernetickej bezpečnosti v postavení „tretej strany“ podľa § 19 ods. 2 v spojení s § 5 ods. 1 písm. ad) zákona o kybernetickej bezpečnosti v znení neskorších predpisov a zaväzuje sa prijať primerané bezpečnostné opatrenia podľa zákona o kybernetickej bezpečnosti a vyhlášky č. 227/2025 Z.z. v znení neskorších predpisov.

11.3 Predávajúci vyhlasuje, že sa detailne oboznámil s rozsahom a povahou požadovaných bezpečnostných opatrení a notifikačných povinností podľa tohto článku zmluvy a že disponuje technickým vybavením, kapacitami a odbornými znalosťami, ktoré sú potrebné pre zaistenie požiadaviek podľa tejto zmluvy. 

11.4 Predávajúci sa zaväzuje vykonávať všetky činnosti definované v tomto článku zmluvy v súlade so všeobecne záväznými právnymi predpismi, bezpečnostnou politikou a pravidlami dobrej praxe. Zmluvné strany zhodne vyhlasujú, že nič v tomto článku zmluvy nezbavuje zmluvné strany zodpovednosti za plnenie vlastných povinností, ktoré im vyplývajú z právnych predpisov vydaných v súlade so zákonom o kybernetickej bezpečnosti. 

11.5 Pojmy uvedené v tomto článku sa zhodujú s pojmami definovanými zákonom o kybernetickej bezpečnosti a v prípade ich slovnej nezhody sa použijú ustanovenia zákona o kybernetickej bezpečnosti, ktoré sú im významom najbližšie. 

11.6 Práva a povinnosti zmluvných strán neupravené v tomto článku tejto zmluvy sa riadia príslušnými ustanoveniami Obchodného zákonníka, Zákonom o kybernetickej bezpečnosti a vyhláškou NBÚ č. 227/2025 Z. z. o bezpečnostných opatreniach (ďalej len “Vyhláška NBÚ”) a inými všeobecne záväznými právnymi predpismi. 

11.7 Tento článok stanovuje základné úlohy a princípy spolupráce zmluvných strán s cieľom zabezpečiť kybernetickú bezpečnosť sietí a informačných systémov kupujúceho počas ich životného cyklu, predchádzať kybernetickým bezpečnostným incidentom, ktoré by sa mohli dotknúť sietí a informačných systémov kupujúceho a minimalizovať vplyv kybernetických bezpečnostných incidentov na kontinuitu prevádzkovania základnej služby zo strany kupujúceho (ďalej len „účel"), a to aj v spolupráci s predávajúcim.

11.8 Predávajúci sa zaväzuje zaistiť pri poskytovaní služieb podľa tejto zmluvy dodržiavanie bezpečnostných požiadaviek, ktoré sú kladené na tretie strany v zmysle § 19 zákona o kybernetickej bezpečnosti a Vyhlášky NBÚ. 

11.9 Bezpečnostné opatrenia a notifikačné povinnosti sa predávajúci zaväzuje plniť od okamihu nadobudnutia účinnosti tejto zmluvy až do skončenia platnosti tejto zmluvy, pokiaľ z právnych predpisov uvedených v tejto zmluve alebo z tejto zmluvy nevyplývajú určité povinnosti pre predávajúceho aj po skončení platnosti tejto zmluvy.  

11.10 Predávajúci sa zaväzuje pred poskytovaním služieb podľa tejto zmluvy oboznámiť sa a dodržiavať bezpečnostnú politiku kybernetickej bezpečnosti, ktorú má kupujúci prijatú (ďalej len „Bezpečnostná politika“) v časti, v ktorej sa činnosť predávajúceho týka zásahu do siete a/alebo informačných systémov kupujúceho. Bezpečnostná politika bola pred podpisom tejto zmluvy predávajúcemu poskytnutá v potrebnom rozsahu a podpisom zmluvy s ňou predávajúci vyjadruje súhlas. Obsah Bezpečnostnej politiky je dôverný a podlieha povinnosti mlčanlivosti, pričom predávajúci sa zaväzuje zachovávať mlčanlivosť a dôvernosť poskytnutých informácií a bezpečnostnej dokumentácie, poskytovať im náležitú ochranu, aby nedošlo k ich prezradeniu tretím osobám alebo k ich sprístupneniu verejnosti, k ich zneužitiu alebo k akejkoľvek neoprávnenej manipulácii s nimi.

11.11 Predávajúci súhlasí s tým, že Bezpečnostná politika kupujúceho sa môže priebežne meniť a dopĺňať tak, aby zodpovedala aktuálnym bezpečnostným opatreniam, aktuálnemu stavu sietí a informačných systémov kupujúceho a aktuálnym hrozbám dotýkajúcich sa predávajúceho, ktoré by mohli mať potenciálny nepriaznivý vplyv na základnú službu kupujúceho.  Kupujúci je povinný bezodkladne oboznámiť predávajúceho s aktualizovanou bezpečnostnou politikou s dôrazom na zmeny v nej uvedené, pričom predávajúci následne písomne potvrdí, že sa so zmenami bezpečnostnej politiky oboznámil a súhlasí s nimi.

11.12 Predávajúci sa zaväzuje hlásiť všetky potrebné informácie požadované kupujúcim pri zabezpečovaní požiadaviek kladených na kupujúceho podľa zákona o kybernetickej bezpečnosti alebo Vyhlášky NBÚ, a to zaslaním e-mailu na kontaktnú osobu kupujúceho uvedenú v tomto článku zmluvy, a to bezodkladne. 

11.13 V oblasti technických zraniteľností systémov a zariadení realizuje predávajúci opatrenia podľa Vyhlášky NBÚ, najmä identifikuje technické zraniteľnosti programových prostriedkov a ich častí a technických prostriedkov a ich častí.

11.14 Predávajúci je ďalej povinný:
        a) zabezpečiť vlastnú kybernetickú bezpečnosť, aby cez predávajúceho nebolo možné zasiahnuť siete a informačné systémy kupujúceho, 
        b) vytvárať a zvyšovať bezpečnostné povedomie svojich zamestnancov, ktorí sa budú podieľať na plnení tejto zmluvy alebo budú mať prístup  k informáciám kupujúceho,
        c) počas celej doby výkonu činnosti u kupujúceho zabezpečiť plnenie bezpečnostných opatrení priamo súvisiacich s dostupnosťou, dôvernosťou a integritou prevádzky sietí a informačných systémov prevádzkovateľa základnej služby,
       d) predchádzať vzniku incidentov,
       e) systematicky získavať (monitorovať a detegovať), sústreďovať (evidovať), analyzovať a vyhodnocovať informácie o incidentoch,
        f) prijímať od kupujúceho varovania a vykonávať preventívne opatrenia potrebné na odvrátenie hrozieb, ktoré by mohli mať potencionálny nepriaznivý vplyv na základnú službu kupujúceho, 
        g) zasielať kupujúcemu včasné varovania pred incidentmi, o ktorých sa dozvie z vlastnej činnosti podľa tejto zmluvy alebo inak, a to bezodkladne,  
        h) informovať kupujúceho ako prevádzkovateľa základnej služby o kybernetickom bezpečnostnom incidente a o skutočnostiach majúcich vplyv na zabezpečovanie kybernetickej bezpečnosti a poskytnúť súčinnosť pri jeho riešení, 
        i) po ukončení zmluvného vzťahu vrátiť, previesť alebo aj zničiť všetky informácie, ku ktorým má predávajúci počas trvania tejto zmluvy prístup. Rovnakú povinnosť má predávajúci aj v prípade skončenia účelu spracúvania týchto informácií, ak  o to  požiada  kupujúci, a to bezodkladne, prípadne v lehote určenej kupujúcim, 
        j) okrem už uvedeného prijať a dodržiavať bezpečnostné opatrenia podľa § 20 ods. 2 zákona o kybernetickej bezpečnosti,
        k) po ukončení tejto zmluvy udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na kupujúceho; tento záväzok predávajúceho ostáva v platnosti po dobu najmenej piatich rokov po ukončení tejto zmluvy,
l) po ukončení zmluvného vzťahu je povinný previesť všetky uložené dáta v dodanom systéme predávajúceho bezodkladne kupujúcemu,
m) dodať základnú dokumentáciu k dodanému riešeniu v minimálnom plnení – procesná matica, návrh architektúry, detailný návrh riešenia, užívateľská príručka, administrátorská príručka, inštalačná príručka a na vyzvanie aj inú potrebnú dokumentáciu nevyhnutnú v zmysle zákona č. 95/2019 Z. z. o informačných technológiách vo verejnej správe.  

11.15 Predávajúci sa zaväzuje dokumentovať svoju činnosť podľa tejto zmluvy (vrátane evidovania incidentov a dokumentovania školení svojich zamestnancov) a na žiadosť kupujúceho mu predložiť uvedenú dokumentáciu na nahliadnutie a zhotovenie kópií.

11.16 Predávajúci sa zaväzuje postupovať tak, aby pri jeho činnosti minimalizoval riziko vzniku kybernetického bezpečnostného incidentu (ďalej len „incident“). 

11.17 Predávajúci je povinný bezodkladne, najneskôr do 24 hodín nahlásiť kupujúcemu každý incident, o ktorom sa dozvie, a to spôsobom určeným touto zmluvou. Predávajúci následne určí závažnosť incidentu a výsledok oznámi kupujúcemu. 

11.18 Ak v čase hlásenia incidentu stále trvajú prejavy incidentu, predávajúci odošle kupujúcemu neúplné hlásenie aj s odkazom, že ide o neúplné hlásenie. 

11.19 Predávajúci sa zaväzuje v čase incidentu zabezpečiť dôkaz alebo dôkazný prostriedok tak, aby mohol byť použitý v trestnom konaní a poskytnúť ho kupujúcemu. Predávajúci sa zaväzuje oznámiť kupujúcemu skutočnosti, že v súvislosti s incidentom mohlo dôjsť k spáchaniu trestného činu. 

11.20 Predávajúci berie na vedomie, že neplnenie jeho povinností podľa tohto článku zmluvy môže spôsobiť kupujúcemu škody, pričom v prípade škôd ako dôsledkov incidentov, ktoré by sa pri riadnom a včasnom plnení povinností predávajúceho podľa tejto zmluvy neprejavili alebo by sa prejavili v menšej intenzite, zodpovedá v plnom rozsahu za spôsobenú škodu kupujúcemu. 

11.21 Kupujúci je oprávnený vykonať u predávajúceho audit kybernetickej bezpečnosti (ďalej len „audit“) zameraný na overenie plnenia povinností predávajúceho podľa tohto článku tejto zmluvy a efektívnosti ich plnenia, najmä na overenie technického, technologického a personálneho vybavenia predávajúceho na plnenie úloh na úseku kybernetickej bezpečnosti, ako aj nastavenie procesov, rolí a technológií v organizačnej, personálnej a technickej oblasti u predávajúceho pre plnenie cieľov podľa tohto článku tejto zmluvy. Výdavky kupujúceho spojené s vykonaním auditu znáša kupujúci. 

11.22 Kupujúci môže audit u predávajúceho vykonať sám alebo prostredníctvom poverenej tretej osoby; v takom prípade práva a povinnosti kupujúceho pri výkone auditu realizuje kupujúcim  poverená tretia osoba, ktorá je povinná zachovávať mlčanlivosť o všetkých skutočnostiach zistených pri audite vo vzťahu k tretím stranám. 

11.23 Predávajúci sa zaväzuje, že kupujúcemu umožní kedykoľvek vykonať audit, ktorým si kupujúci overí mieru a efektívnosť plnenia povinností predávajúcim uvedených v tomto článku, pričom tento audit bude zameraný najmä na kontrolu technického, technologického a personálneho vybavenia a procesných postupov, ktoré predávajúci využíva pri plnení svojich povinností v oblasti kybernetickej bezpečnosti a tiež bude zameraný na overenie nastavenia a efektívnosti procesov a technológií v organizačnej a technickej oblasti predávajúceho. 

11.24 Akékoľvek nedostatky alebo pochybenia zistené auditom je predávajúci povinný odstrániť bezodkladne, avšak najneskôr do 60 (slovom: šesťdesiatich) kalendárnych dní, ak to na základe závažnosti nedostatku alebo pochybenia je možné. 

11.25 Predávajúci je povinný pri audite spolupracovať s kupujúcim a v prípade potreby mu umožniť  voľný vstup do svojich priestorov, zabezpečiť mu dokumentáciu a technické a technologické vybavenie, ktoré súvisia s plnením úloh na úseku kybernetickej bezpečnosti podľa tohto článku zmluvy na nahliadnutie. Audit sa vykonáva za prítomnosti poverenej osoby alebo osôb predávajúceho.

11.26 Kupujúci je povinný oznámiť predávajúcemu najmenej 15 (slovom: pätnásť) pracovných dní vopred, že chce u predávajúceho vykonať audit. Vykonanie alebo nevykonanie auditu kupujúcim nezbavuje predávajúceho zodpovednosti za plnenie povinností predávajúceho vyplývajúcich mu z tohto článku zmluvy. Ak predávajúci neumožní vykonanie auditu, má sa za to, že neplní úlohy na úseku kybernetickej bezpečnosti podľa tejto zmluvy. Termín auditu musí byť odsúhlasený oboma zmluvnými stranami, tak aby nezasahoval do bežného chodu ani jednej zo zmluvných strán.

11.27 Kupujúci je povinný zachovávať mlčanlivosť o okolnostiach, o ktorých sa dozvie pri výkone auditu a ktoré nie sú verejne známe. Kupujúci a jeho zamestnanci, resp. kupujúcim  poverené osoby  pri návšteve priestorov predávajúceho v rámci výkonu auditu musia dodržiavať pokyny predávajúceho, týkajúce sa uvedených priestorov na úseku bezpečnosti a ochrany zdravia pri práci (ďalej len „BOZP") a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO"), s ktorými boli oboznámení podľa  štvrtej vety tohto bodu, pričom zodpovednosť za to, že tieto osoby budú dodržiavať uvedené pokyny, nesie kupujúci. Za vytvorenie podmienok na zaistenie BOZP a PO a zabezpečenie a vybavenie priestorov predávajúceho na bezpečný výkon auditu zodpovedá v plnom rozsahu a výlučne predávajúci. Predávajúci je povinný preukázateľne informovať zamestnancov kupujúceho, resp. kupujúcim poverené osoby o nebezpečenstvách a ohrozeniach, ktoré sa pri výkone auditu v priestoroch predávajúceho môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal predávajúci na zaistenie BOZP a PO, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP a PO platných pre priestory predávajúceho. 

11.28 Kupujúci určuje nasledovnú kontaktnú osobu pre komunikáciu s predávajúcim na úseku kybernetickej bezpečnosti:  
meno: ...................................., telefonický kontakt: ..........................,  adresa elektronickej pošty: ...............................	 

11.29 Predávajúci určuje nasledovnú kontaktnú osobu pre komunikáciu alebo sprostredkovanie potrebných informácií na úseku kybernetickej bezpečnosti:    
meno: ...................................., telefonický kontakt: ..........................,  adresa elektronickej pošty: ...............................	 

11.30 Kontaktné osoby môže príslušná zmluvná strana zmeniť, ak oznámi novú kontaktnú osobu druhej zmluvnej strane v písomnej forme. V prípade, ak kontaktné osoby majú prístup k informáciám a údajom kupujúceho sú povinné zachovávať mlčanlivosť podľa § 12 ods. 1 zákona o kybernetickej bezpečnosti.

11.31 V prípade vzdialeného prístupu je predávajúci povinný dodať bezodkladne po účinnosti zmluvy zoznam osôb a ich spoločností, ktoré zastupujú a pristupujú vzdialene do siete UNM. Zároveň je predávajúci povinný pri akejkoľvek zmene personálneho zabezpečenia, ktoré pristupuje vzdialeným prístupom do siete UNM zaslať aktualizovaný zoznam zodpovednej osobe uvedenej v bode 11.28  tejto Zmluvy Čl. XI.

11.32 Predávajúci sa zaväzuje, že podľa zákona č. 18/2018 Z. z. o GDPR budú všetky prenášané dáta uchovávané a komunikované len na území Slovenskej republiky alebo členských štátov Európskej únie bez výnimiek. Predávajúci je povinný oboznámiť kontaktnú osobu uvedenú v bode 11.28 tejto Zmluvy v Čl. XI v akých krajinách sveta sú dáta prenášané, uchovávané a komunikované a v prípade zmeny bezodkladne oznámiť túto zmenu uvedenej kontaktnej osobe.
(ustanovenia Čl. XI Kybernetická bezpečnosť platia v prípade, ak predávajúci požaduje vzdialenú správu dodaného prístroja)

Čl. XII                    
 Záverečné ustanovenia
12.1 Právne vzťahy touto zmluvou priamo neupravené sa riadia príslušnými ustanoveniami Obchodného zákonníka a inými všeobecne záväznými právnymi predpismi.

12.2 Táto zmluva môže byť doplnená alebo zmenená len na základe písomného dodatku podpísaného oboma zmluvnými stranami. Pokiaľ niektoré z ustanovení tejto zmluvy je neplatné alebo neúčinné alebo nevynútiteľné, nemá to vplyv na platnosť, účinnosť alebo vynútiteľnosť jej ostatných ustanovení. V prípade, že niektoré z ustanovení tejto zmluvy je neplatné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá ich pôvodnej vôli.

12.3 Zmluva je vyhotovená v štyroch vyhotoveniach, pričom každé vyhotovenie zmluvy zmluvné strany prehlasujú za originál, z ktorých po podpise sú dve určené pre kupujúceho a dve pre predávajúceho.

12.4 Táto zmluva nadobúda platnosť dňom jej podpísania oboma zmluvnými stranami a účinnosť deň nasledujúci po dni jej zverejnenia v Centrálnom registri zmlúv (www.crz.gov.sk).

12.5 Predávajúci súhlasí so zverejnením kúpnej zmluvy v Centrálnom registri zmlúv na portáli Úradu vlády SR v plnom rozsahu.

12.6 Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.


Prílohy:
Príloha č. 1 kúpnej zmluvy – ŠPECIFIKÁCIA PARAMETROV predmetu zmluvy vrátane kalkulácie zmluvnej ceny
Príloha č. 2 kúpnej zmluvy – Identifikácia subdodávateľov




V Martine, dňa: ....................................	V .................................. , dňa: ......................

Za UNM:	Za predávajúceho:

	Meno: .................................................

	Funkcia: ..................................................


Podpis: ..................................................	Podpis: ..................................................
          MUDr. Ján Mikler, PhD., MPH
                        riaditeľ UNM








Príloha č. 1 kúpnej zmluvy – ŠPECIFIKÁCIA PARAMETROV predmetu zmluvy vrátane kalkulácie zmluvnej ceny

1. Uchádzač doplní špecifikácia parametrov predmetu zmluvy v zmysle C. Opis predmetu zákazky a Prílohy č. 5 súťažných podkladov.

1. Uchádzač vyplní tabuľku Kalkulácia zmluvnej ceny v zmysle D. Spôsob určenia ceny súťažných podkladov: 

Kalkulácia zmluvnej ceny 

	Názov položky
	Obchodný názov, resp. katalógové číslo (ak je relevantné)
	Jednotková cena v € bez DPH

	Konzola prístroja v zmysle C. Opis predmetu zákazky (bez sond)
	
	

	Konvexná sonda s frekvenčným rozsahom min. 1-5,5 MHz, počet elementov min. 192
	
	

	Lineárna sonda s frekvenčným rozsahom 5-18 MHz, počet elementov min. 192, plocha zobrazenia min. 35 mm 
	
	

	Lineárna sonda s frekvenčným rozsahom 2-10 MHz, počet elementov min. 192, plocha zobrazenia min. 35 mm                                                                                 
	
	


	Cena za celý predmet zmluvy celkom v € bez DPH
	

	Sadzba DPH v %

	

	Cena za celý predmet zmluvy v € s DPH

	




V .................................. , dňa: ......................

Za predávajúceho:
Meno: ................................................
Funkcia: ............................................

Podpis: ..............................................




Príloha č. 2 kúpnej zmluvy – Identifikácia subdodávateľov:

Subdodávateľ:
Obchodné meno alebo názov, resp. meno, priezvisko: 	......................................................
Sídlo, miesto podnikania alebo obvyklý pobyt: 	......................................................
IČO, resp. dátum narodenia: 	......................................................
Osoba oprávnená konať za subdodávateľa: 	......................................................
- meno a priezvisko: 	......................................................
- adresa pobytu: 	......................................................
- dátum narodenia: 	......................................................
- funkcia: 	......................................................
Podiel plnenia zo zmluvy (špecifikácia, percentuálny a finančný rozsah):
...............................................................................................................................................
...............................................................................................................................................
Ak úspešný uchádzač nemá v úmysle zadať časti plnenia predmetu zmluvy subdodávateľom túto skutočnosť uvedie. Ak úspešný uchádzač predpokladá pri plnení predmetu zmluvy viac subdodávateľov, použije odsek toľkokrát, koľko subdodávateľov predpokladá.

Subdodávateľ – iná osoba v zmysle § 34 ods. 3 (osoba využitá pri preukazovaní splnenia podmienok účasti týkajúcich sa technickej spôsobilosti alebo odbornej spôsobilosti):
Obchodné meno alebo názov, resp. meno, priezvisko: 	......................................................
Sídlo, miesto podnikania alebo obvyklý pobyt: 		......................................................
IČO, resp. dátum narodenia: 					......................................................
Osoba oprávnená konať za subdodávateľa: 			......................................................
- meno a priezvisko: 						......................................................
- adresa pobytu: 						......................................................
- dátum narodenia: 						......................................................
- funkcia: 							......................................................
Podiel plnenia zo zmluvy (špecifikácia, percentuálny a finančný rozsah):
..............................................................................................................................................................................................................................................................................................................
Ak úspešný uchádzač nevyužil pri preukazovaní splnenia podmienok účasti iné osoby túto skutočnosť uvedie. Ak úspešný uchádzač využil pri preukazovaní splnenia podmienok účasti viac iných osôb, použije odsek toľkokrát, koľko iných osôb využil.

Predávajúci vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z.z. v platnom znení okrem vyššie uvedených.

V .......................... , dňa: ......................

Za predávajúceho:
Meno: ...............................................
Funkcia: ............................................
Podpis: ..............................................






